De fleste indianere valgte å kjempe mot USA siden de var bundet til en traktat med britene og følte seg truet av de anglo-amerikanske bosetterne. Britene trakk dermed fordel av indianernes støtte i pionéerområdene, fra cherokeene i Nord-Carolina til mi'kmaqene i New England. Britene skaffet seg gjennom indianske allierte lojalist-garnisoner som Fort Frontenac, Fort Niagara, Fort Detroit, Fort St Joseph og Fort Michilimackinac. Derfra kunne britene utruste og handle med sitt nettverk av allierte ved de store sjøene. Indianerne gjennomførte tokter mot patriotenes bosetninger i New York, Kentucky, Pennsylvania og andre steder.